संतकबीरनगर:- मान्यवर कांशीराम स्पोर्ट्स स्टेडियम में आयोजित क्रिकेट टूर्नामेंट संतकबीर क्रिकेट टूर्नामेंट के फाइनल मैच में बस्ती ने संतकबीरनगर एकादश टीम को हराते हुए ट्राफी पर अपना कब्जा जमाया ! लगातार आठ दिनों से चल रहे इस टूर्नामेंट के फाइनल मैच में बतौर मुख्य अतिथि पहुचे प्रतिष्ठित व्यवसाई, समाजसेवी व् भाजपा नेता सुनील छापड़िया ने विजयी टीम बस्ती के खिलाड़ियों को विजयी ट्राफी प्रदान करते हुए उनके उज्जवल भविष्य की शुभकामनाएं दी ! भाजपा नेता सुनील छापड़िया ने विजयी टीम को १० हजार नकद व् ट्राफी, उपविजेता टीम को ५ हजार नकद राशि पुरस्कार के तौर पर देते हुए उन्हें शुभकामनाएं दी ! गौरतलब हो कि स्पोर्ट्स स्टेडियम खलीलाबाद में आयोजित इस क्रिकेट टूर्नामेंट को भाजपा नेता सुनील छापड़िया के प्रतिष्ठित संस्थान राधे गोविन्द ने स्पांसर किया था !